Държавен вестник, бр. 20, 2021 г., стр. 112

СТР.  112	
Д Ъ Р Ж А В Е Н  В Е С Т Н И К 	
БРОЙ  20
„Коригиран основен процент“ означава процентът, определен на името на всеки вносител 
във Фонда, изчислен въз основа на общия размер на вноските и дяловото участие на всеки 
вносител в капитала на Банката, но коригиран така, че по всяко време сборът от 
коригираните основни проценти да е равен на 100%. В случай на Допълнителен вносител 
коригираният основен процент съответно се преизчислява и се съобщава на вносителите.  
„Корективни плащания“ има значението съгласно определението в параграф 17. 
„Работен ден“ означава всеки ден, различен от събота или неделя, (а) в който Банката е 
работи в Люксембург и (б) който също е TARGET2 работен ден, когато се отнася за 
плащане в евро или определянето на EURIBOR.  
„Парично салдо“ означава всички парични суми, държани от Банката от името на 
вносителите във връзка с Фонда.  
„Събитие, водещо до претенция“ във връзка със Операция означава едно или повече от 
следните събития или случаи (както е приложимо): 
(а) по отношение на Операция, която е Операция за дългово финансиране, че Банката не 
е получила каквато и да е сума, платена от нея и/или дължима на нея (независимо 
дали главница, лихва, комисиони, такси, налози, обезщетения, разходи или всякакви 
други съпътстващи удръжки във връзка с такава Операция);  
(б) по отношение на Операция, която е участие във финансиране на риск или е Операция 
по условно кредитиране, че (i) Банката не е получила каквато и да е дължима ѝ сума, 
или че (ii) Банката не е получила каквато и да е сума, предвидена или планирана или 
която се очаква да ѝ бъде платена, когато това неплащане към Банката е резултат от 
ограничения регресен характер на такава Операция или по други причини, присъщи 
на естеството на такава Операция (във всеки случай, независимо дали тези суми се 
отнасят до главница, лихва, комисиони, налози, обезщетения, разходи или до 
всякакви други съпътстващи удръжки във връзка с такава Операция);  
(в) по отношение на Операция, която е невключваща предоставяне на финансови 
средства, свързана с основна дългова Операция, че (i) Банката не е получила каквато 
и да е дължима ѝ сума или, че  (ii) Банката е получила искане за плащане (във всеки 
случай, независимо дали дължимите, поискани или платени суми са свързани с 
главница, лихва, комисиони, налози, обезщетения, разходите или с всякакви други 
съпътстващи удръжки във връзка с такава Операция);  
(г) че дадена Операция е била предмет на преструктуриране или на подобен процес, 
който намалява някоя от сумите, платими на Банката във връзка с такава Операция 
(независимо дали главница, лихва, комисиони, налози, плащания, компенсации, 
разходи или всякакви други съпътстващи удръжки във връзка с такава Операция);  
(д) по отношение на Операция, която е от капиталов тип, при която при излизането или 
продажбата нетните постъпления, получени от Банката, са по-малки от общия размер 
на (i) инвестирана или отпусната в заем сума от Банката и (ii) разходите на Банката за 
финансиране на такава Операция;  
(е) по отношение на Операция, чийто падеж не е настъпил напълно, която не е погасена 
изцяло или предадена до 31 декември 2037 г., така че общата сума, получена или 
възстановена от Банката във връзка с такава Операция, е по-малка от общия размер 
на (i) инвестираната или отпусната в заем сума от Банката и (ii) разходите на Банката 
за финансиране на такава Операция;  
(ж) по отношение на операциите, реализирани от ЕИФ в контекста на Фонда съгласно 
Споразумението ЕИБ/ЕИФ, че i) е имало събитие, водещо до претенция, свързано 
с такава Операция, както е определено за целите на Споразумението ЕИБ/ЕИФ, или 
ii) към 31 декември 2037 г. на Банката не са били изплатени изцяло суми във връзка с аванси за 
ликвидност и начислените по тях лихви съгласно Споразумението ЕИБ/ЕИФ;  
или  
(з) такова друго събитие или обстоятелство, специално определено като „Събитие,